tomron87/hebrew-wikipedia-sentences-corpus huggingface dataset:
בסוף אפריל 1945, בימים האחרונים של מלחמת העולם השנייה, קפטן אמריקה ובאקי מנסים לעצור את יריבם ברון זמו מלהשמיד כלי טיס בלתי מאויש נסיוני.
זמו משלח את המטוס עם פצצה עליו כאשר רוג'רס ובאקי בעקבותיו.
הם מצליחים לעלות על המטוס לפני שהוא ממריא, אך כאשר באקי מנסה לנטרל את הפצצה, היא מתפוצצת כשהמטוס באוויר.
הנער נחשב למת, ורוג'רס נופל למימי האוקיינוס הקפואים.
אף גופה אינה מתגלה ושניהם נחשבים למתים.
בדיעבד נודע כי אף אחד מהם לא נהרג.
קפטן אמריקה הוסיף להופיע בקומיקס למשך השנים הבאות, כאשר הוא משתנה מגיבור מלחמת העולם השנייה הנלחם בנאצים לגיבור הנלחם באיום החדש של ארצות הברית, הקומוניזם.
אולם, החייאתה של הדמות בשנות ה-50 הייתה קצרת מועד, ומאורעות שקרו בתקופה זו שונו מאוחר יותר כדי להראות שמספר דמויות פעלו תחת שם הקוד של קפטן אמריקה כדי להסביר שינויים שעברו על הדמות.
ממשיכיו אלה של קפטן אמריקה נודעו כויליאם נסלונד וג'פרי מייס, הפטריוט המקורי.
אחד האחרונים שפעלו תחת זהותו היה ויליאם בורנסייד, סטודנט לחקר ההיסטוריה אשר היה כה אובססיבי למיתוס של קפטן אמריקה שהוא שינה את מראהו בניתוח פלסטי כדי להידמות לרוג'רס.
זאת ועוד, הוא השיג לעצמו ולשותפו ג'ק מונרו עותק נאצי של נסיוב ה"סופר-חייל" אך לא הביא בחשבון את שילוב קרני הויטה הנחוצים לשינוי הצורה.
כתוצאה מכך, הכימיקלים שהוזרקו לגופם החלו להשפיע על מוחם, בכך הופכים אותם לפרנואידים אלימים אשר חושדים שכל אזרח הוא חובב קומוניזם.
הדבר לא עזר שמדובר בתקופה בה חלה הבהלה האדומה של שנות ה-50. לאחר שהוכח ששניהם איבדו את שפיותם, הם נלכדו והושמו בהקפאה קריוגנית ללא הגבלת זמן.
שנים לאחר מכן, קבוצת גיבורי-העל האוונג'רס מוצאת את גופתו של רוג'רס באוקיינוס האטלנטי.
לאחר שהוא חוזר לחיים, מתברר שגופו נשמר בגוש הקרח מאז 1945 והוא שרד רק בזכות השדרוגים שעבר ב"מבצע: לידה מחדש".
גוש הקרח נמס לאחר שנאמור זרק אותו למימי האוקיינוס, זועם ששבט האינואיטים סגד לדמות הקפואה.
רוג'רס מקבל את ההזמנה להצטרף לקבוצה וניסיונו הקרבי - אם כי מיושן במקצת - נחשב לנכס.
עד מהרה הוא הופך למנהיג הקבוצה.
רוג'רס אכול אשמה על שלא מנע את מותו של באקי, ותחושה זו לא מרפה עם השנים.
על אף שהוא לוקח תחת חסותו את ריק ג'ונס הצעיר, הדומה מעט לבאקי, הוא אינו מאפשר לו לקבל על עצמו את זהותו של שותפו המת משום שאין הוא מעוניין להיות אחראי למותו של צעיר נוסף.
ג'ונס לבסוף משכנע את רוג'רס להשלים עם מותו של באקי, וזה מרשה לו להשתמש בזהותו.
אולם, שותפות זו מחזיקה זמן קצר משום שהגולגולת האדומה מבריח את ג'ונס.
רוג'רס פוגש שוב בניק פיורי, מנהל S.H.I.E.L.D.
וחבר קרוב מימי המלחמה, אשר גופו נשמר הודות ל"נוסחת האינסופיות".
עד מהרה, רוג'רס נוטל חלק במשימות הארגון ופוגש גם בסוכנת הארגון שרון קרטר, עימה הוא מתחיל לנהל קשר רומנטי.
רוג'רס גם פוגש ומאמן את סאם וילסון, שהופך ברבות הימים לפלקון, גיבור העל האפרו-אמריקאי הראשון.
השניים חוברים יחדיו ושם הכותר שונה אף להכליל את פלקון.
שניהם מתעמתים מול קפטן אמריקה של שנות ה-50, שהוחזר לחיים אך נותר מטורף.
על אף ששניהם מביסים אותו, רוג'רס מביע דאגה על כך שהוא עצמו יכול היה להגיע למצב כזה.
כותר זה של השניים מביא את גרסת מארוול לפרשת ווטרגייט, בכך מותיר את קפטן אמריקה לא בטוח לגבי תפקידו עד שהוא נוטש את זהותו לטובת דמות בשם "הנווד".
בתקופת זמן זו, מספר דמויות לוקחות על עצמן את זהותו של קפטן אמריקה.
רוג'רס שב לבסוף לתפקיד לאחר שהוא מבין שדמותו מסמלת את האידיאל האמריקני ולא את הממשל.
הנחה זו באה לידי ביטוי במיוחד כאשר רוג'רס ניצב מול קצין צבאי מושחת המנסה לתמרן אותו לתועלתו.
הוא מציין בפניו כי "אני לא נאמן לשום דבר, פרט לחלום האמריקני".
בהמשך, ג'ק מונרו (שותפו של קפטן אמריקה משנות ה-50) מחלים מאי שפיותו ונוטל את זהותו של הנווד.
בתקופה זו, רוג'רס מקבל כוחות על באופן זמני ומתוודע למותה לכאורה של שרון קרטר בזמן שהייתה נתונה לשליטתו של דוקטור פאוסטוס.
בשנות ה-80, הסדרה חשפה את פרצופו האמיתי ואת סיפור המקור של הגולגולת האדומה על אף שהוא סיפר לרוג'רס את סיפור חייו בעצמו באחד ממפגשיהם בזמן מלחמת העולם השנייה.
רוג'רס פוגש בסטודנטית למשפטים ברני רוזנטל, שהופכת לחברתו.
הוא גם מצוות אליו את ג'ק מונרו "הנווד" כשותף זמני.
מארק גרונוולד הפך לכותב קבוע של הסדרה החל מחוברת מספר 307 (יולי 1985) בהרצה רבת שנים שנמשכה כ-137 גליונות, עד לספטמבר 1995. גרונוולד יצר מספר נבלים חדשים אשר התעמתו עם קפטן אמריקה, ביניהם קרוסבונז וחברת הנחשים.
דמויות נוספות כללו את דיימונדבק, סופר-פטריוט ואיש ההרס.
בנוסף, הוא חקר מספר תמות פוליטיות וחברתיות כדוגמת אידיאליזם קיצוני (כשקפטן אמריקה נאבק בטרוריסט האנטי-לאומי מרסק הדגלים), פורענות חוק (רדיפת ארגון נגע העולם התחתון הרצחני) והומופוביה.
בעלילת המיני-סדרה "דרדוויל: נולד שוב", הנבל ניוק זרע הרס בעיר ניו יורק וחבורת האוונג'רס וקפטן אמריקה נשלחו לעצור אותו.
לאחר שהיה עד לזוועות שפקדו את העיר, רוג'רס מתפטר מתפקידו ונוטל את זהות "הקפטן", הלובש חליפה שחורה.
ג'ון ווקר, שנבחר לקפטן אמריקה המחליף, נאבק לשמור על האידיאלים שרוג'רס פעל לפיהם, אולם נדחף לכדי שיגעון על ידי אויביו.
רוג'רס שב לזהות קפטן אמריקה, וג'ון ווקר חזר לזהות גיבור העל סוכן ארצות הברית.
זמן מה לאחר מכן, רוג'רס חומק מפיצוץ מעבדת מתאמפטמין, אולם הסם גורם לתגובה כימית בנסיוב ה"סופר-חייל" שבגופו.
כדי להילחם בתופעה, רוג'רס מבקש לשאוב את הנסיוב מגופו ונאלץ להתאמן באופן תמידי כדי לשמור על יעילות פיזית מקסימלית.
סיפור מחודש שנכתב מאוחר יותר מבסס את העובדה כי הנסיוב איננו סם אלא אורגניזם דמוי וירוס שהשפיע על שינוי ביוכימי וגנטי.
הדבר עזר להסביר כיצד ליריבו המושבע הגולגולת האדומה - שבאותה עת שכן בכפיל העשוי מתאיו של רוג'רס - יש גם את הנוסחה בגופו.
בגלל הביוכימיה המשתנה ללא הרף שלו, גופו של רוג'רס מתחיל להתנוון, ולתקופה מסוימת הוא נאלץ ללבוש שלד חיצוני.
בסופו של דבר הוא מוקפא בשנית עד אשר הוא מקבל עירוי דם מהגולגולת האדומה, המרפא את מצבו ומייצב את וירוס ה"סופר-חייל" שבגופו.
קפטן אמריקה חוזר להילחם בפשע ולקבוצת האוונג'רס.
באמצע שנות ה-90 החלה הרצתו של הכרך השני לסדרת החוברות של קפטן אמריקה.
מארק וייד החליף את גרונוולד במלאכת הכתיבה של הסיפורים, והחליט להחזיר לחיים את שרון קרטר כמושא אהבתו של רוג'רס.
לאחר פיגועי 11 בספטמבר, רוג'רס מגלה את זהותו האמיתית לעולם ועובר לגור בשכונת רד הוק בברוקלין, ניו יורק.
בעקבות פירוקה של קבוצת האוונג'רס בסיפור "האוונג'רס מתפרקים", רוג'רס עובד בשירות סוכנות S.H.I.E.L.D..
הוא מגלה שבאקי חי ושהוא ניצל בידי סוכני ריגול סובייטים ונשלח לשטח תחת שם הקוד "חייל החורף".
רוג'רס גם ממשיך במערכת היחסים שלו עם שרון קרטר.
לאחר פריצה המונית של נבלי-על מכלא הרפסודה, רוג'רס וטוני סטארק מקימים קבוצת אוונג'רס חדשה כדי לרדוף אחרי הנמלטים.
באירוע הקרוס-אובר "מלחמת האזרחים" בשנים 2006–2007, קפטן אמריקה מתנגד לחוק רישום פדרלי אותו העביר הממשל האמריקני הדורש את תיוגם של גיבורי-העל, בטענו כי הדבר מהווה הפרה בוטה של החירויות האזרחיות בהן הם מחזיקים.
הוא חומק מגילוי ממשלתי, מנהיג מרד ותנועת מחתרת, ומתנגד לפעולותיה של הקבוצה התומכת בחוק בהנהגת איירון מן.
כשהניצחון בידיו לאחר קרב אפי נגד איירון מן, רוג'רס מבין כי הוא מסכן את אותם אנשים עליהם הוא נשבע להגן.
הוא נכנע לרשויות ומורה לתנועתו לסגת.
בסיפור "מותו של קפטן אמריקה", רוג'רס מואשם בפשעים רבים והוא מובל לבית המשפט.
הוא נהרג לאחר שנפצע אנושות מכדור שנורה לעברו בידי שרון קרטר, שעברה שטיפת מוח בידי דוקטור פאוסטוס.
המיני-סדרה העוקבת "הבן הנופל: מותו של קפטן אמריקה" מתארת את התגובות הנדהמות של קהילת גיבורי-העל להתנקשות בקפטן אמריקה, כאשר כל חוברת מביאה את תגובתה של דמות אחרת.
סטארק מקבל מכתב ובו בקשותיו האחרונות של רוג'רס - שסטארק "יציל" את באקי, ושלמרות מותו, העולם עדיין זקוק לקפטן אמריקה.
באקי מקבל את הצעתו של סטארק לנטול את זהותו של קפטן אמריקה, עם הבטחה לקבל אוטונומיה מלאה.
הוא שומר על המגן של קפטן אמריקה אך לובש חליפה חדשה ומתחיל לשאת עליו אקדח וסכין.
בחוברת הראשונה של "קפטן אמריקה: נולד מחדש", מתברר שקפטן אמריקה לא מת.
האקדח שהרג אותו שיגר את תודעתו אל ומחוץ לרחבי הזמן והחלל, וכתוצאה מכך רוג'רס הופיע ונעלם מחדש בתקופות שונות בחייו.
אף על פי שרוג'רס הצליח להעביר הודעה עתידית לויז'ן בתקופת מלחמת קרי-סקרול, הגולגולת האדומה החזיר את רוג'רס לזמן ההווה והשתלט על גופו.
רוג'רס משיג שליטה מחדש על גופו ויחד עם בני בריתו מביס באופן סופי את הגולגולת האדומה.
במיני-סדרה העוקבת "קפטן אמריקה: מי ישא את המגן?", רוג'רס מעניק לבאקי באופן רשמי את המגן שלו ומבקש ממנו להמשיך בנטל קפטן אמריקה.
נשיא ארצות הברית מעניק לרוג'רס חנינה נשיאותית בעקבות מעשיו נגד חוק הרישום.
בעקבות אירועי הקרוס-אובר שלטון אפל ומצור, רוג'רס לקח חלק בסיפור "עידן הגיבורים".
נשיא ארצות הברית ממנה את רוג'רס בזהותו האזרחית כמחליפו של נורמן אוסבורן כמנהל הביטחון הלאומי בסוכנות S.H.I.E.L.D..
חוק רישום העל-אנושיים מבוטל ורוג'רס מקים מחדש את האוונג'רס בראשותם של איירון מן, תור ובאקי כקפטן אמריקה.
במיני-סדרה "סטיב רוג'רס: סופר-חייל", רוג'רס פוגש בג'ייקוב ארסקין, נכדו של ד"ר אברהם ארסקין ובנו של טיילר פקסטון - אחד המתנדבים לניסוי "סופר-חייל".
בנוסף, רוג'רס הופך למנהיגה של האוונג'רס הסודיים, יחידת מבצעים מיוחדים שפועלת תחת מעטה סודיות.
בעקבות מותו לכאורה של באקי בידי סין באירועי "הפחד עצמו", רוג'רס חוזר לזהותו כקפטן אמריקה.
מתברר כי קפטן אמריקה, האלמנה השחורה וניק פיורי הם היחידים שיודעים שבאקי למעשה שרד את המתקפה והוא שב לזהותו כחייל החורף.
בקשת הסיפור "אוונג'רס נגד אקס-מן" של שנת 2012, קפטן אמריקה מנסה לעצור מוטאנטית חברת האקס-מן בשם הופ סאמרס.
מתברר כי היא מתוכננת להיות כלי הקיבול הבא של כוח הפניקס, ישות קוסמית עוצמתית אשר אחזה בעבר בדמויות כגון ג'ין גריי ורייצ'ל סאמרס.
קפטן אמריקה מאמין שכוח הפניקס הוא הרסני מדי מכדי להפקיד אותו בידיו של אדם אחד, והוא מבקש למנוע מהופ לקבל אותו.
אולם, מנהיג האקס-מן סייקלופס וקבוצתו מאמינים כי כוח הפניקס יציל את הגזע המוטאנטי, וניצבים מנגד להחלטתו של קפטן אמריקה.
התוצאה המתבקשת היא סדרת קרבות ושתי הקבוצות - האקס-מן והאוונג'רס - מוצאות את עצמן בצידו הכחול של הירח.
בסופו של דבר, כוח הפניקס משתלט על חמשת חברי האקס-מן הנוכחים במקום - סייקלופס, אמה פרוסט, נאמור, קולוסוס ומג'יק - מה שמעניק להם יתרון עצום נגד האוונג'רס.
חמשת הפניקסים מובסים ומתפרקים בסופו של דבר, וסייקלופס חסר החרטה מובל למעצר על הפיכת העולם למצב של מדינת משטרה וכן לרציחתו של צ'ארלס אקסבייר.
ממצב קיים זה, קפטן אמריקה מקים קבוצה חדשה של אוונג'רס שמשלבת בין גיבורים מוטאנטים לאנושיים, האוונג'רס המופלאים.
רוג'רס חולק את פיקוד הקבוצה עם אחיו של סייקלופס, האבוק, כדי לכפר על מעשיו של סייקלופס ולהנציח את אקסבייר.
במשימתם הראשונה, הקבוצה נאלצה לעצור כפיל של הגולגולת האדומה, שנוצר בשנת 1942 והוקפא למקרה והגולגולת האדומה המקורי ימות.
אותו כפיל חטף את גופתו של אקסבייר ורכש כוח טלפתי עצום במטרה לתמרן את תושבי ניו יורק להתקיף את המוטאנטים.
עם זאת, שליטתו בכוחות לא הייתה יציבה דיה, והוא הובס בידי האוונג'רס המופלאים.
במהלכו של קרב נגד ראן-שן, יריב מיסטי הידוע בכינוי "ציפורן הברזל" בשל יכולתו לשנות צורה לדרקון דמוי אדם, נוסחת סופר-חייל שבסטיב נשאבה מגופו והוא הזדקן במהירות למצב גילו האמיתי.
הוא לא היה מסוגל יותר להשתתף במשימות שטח והחליט לשמש כטקטיקן הקבוצה.
הוא מינה באופן רשמי את שותפו הוותיק סאם וילסון למחליפו כקפטן אמריקה.
באירועי "אוונג'רס ואקס-מן: הציר", מכשפת השני ודוקטור דום מטילים כישוף הפוך על האוונג'רס והאקס-מן וחל היפוך במאזן הכוחות - גיבורי-העל הפכו לנבלי-על, ולהפך.
רוג'רס תיאם את המתקפה של ספיידרמן ושל נבלי-העל ההפוכים, שכעת נקראו "האוונג'רס המדהימים", וגם לבש את השריון הקודם שלו כדי להילחם בפלקון ההפוך, עד אשר הכוחות יכלו לחזור למצבם הקודם בעזרתו של הגולגולת הלבנה (היפוכו של הגולגולת האדומה).
בקשת הסיפור "הזמן אוזל", רוג'רס מתעמת עם חברו הוותיק איירון מן בחליפת השריון שלו בשל חלקו בסדרת תקריות אשר הביאו להתקרבותו של ארץ-1610 אל עבר ארץ-616. סוכנות S.H.I.E.L.D.
מארץ-1610 פתחה במתקפה כוללת כדי להשמיד את ארץ-616, וטוני סטארק וסטיב רוג'רס נלכדו מתחת לנושאת המטוסים המרחפת בעיצומו של הקרב ביניהם.
כחלק מהרצת מארוול החדשה והשונה של סוף שנת 2015, רוג'רס מתמנה למנהל פיקוח אזרחי בסוכנות S.H.I.E.L.D.
במהלך קשת הסיפור "האוונג'רס: מבוי סתום" משנת 2016, רוג'רס מגלה שסוכנות S.H.I.E.L.D.
הקימה קהילה מבוצרת בשם פלזנט היל, ואשר בה נעזרו בקוביה הקוסמית שקיבלה בינה מלאכותית כדי להפוך נבלי-על לאזרחים רגילים.
כשרוג'רס מובל אל פלזנט היל, הוא מתעמת עם מריה היל על קיומו של הפרויקט.
באמצעו של הוויכוח בין השניים, ברון זמו ופיקסר משחזרים את האסירים למצבם הרגיל.
היל נפצעת ורוג'רס המוחלש מותקף בידי קרוסבונז.
לפני שזה האחרון מצליח להרוג אותו, קוביק (הקוביה הקוסמית) משתמשת ביכולותיה כדי לשחזר את גופו הזקן של רוג'רס חזרה למצבו הרגיל, מה שמאפשר לרוג'רס להתגבר על קרוסבונז.
בפאנל האחרון שבחוברת הראשונה של סדרת Captain America: Steve Rogers החדשה מתגלה כי סטיב רוג'רס היה סוכן כפול של הידרה עוד מגיל צעיר.
הדבר התגלה כתוצאתו של שיחזור נעוריו של רוג'רס, וכי קוביק למדה מהגולגולת האדומה שארגון הידרה הוא למעשה טוב לעולם.
לנוכח העובדה שקוביק החזיקה בבינה מלאכותית ובמוח של ילד צעיר, היא שינתה את המציאות ואת זיכרונותיו של רוג'רס כדי שיאמין שארגון הידרה פועל למטרות טובות.
כחלק מתוכניותיו מרחיקות הלכת של רוג'רס כסוכן הידרה, הוא תכנן לערער את דמותו הציבורית של סאם וילסון כקפטן אמריקה תוך שימוש ציני במגן שלו והעמיד אותו במצב שלא יוכל להציל סנאטור אמריקני מידיו של מרסק הדגלים.
בסיפור "אימפריה סודית" של שנת 2017, רוג'רס עומד בראש סוכנות S.H.I.E.L.D.
ומשתמש בפלישה חוצנית ובמתקפה המונית של נבלי-על כדי לנטרל גיבורי-על אשר מתנגדים לו.
הוא גם מבקש שהקוביה הקוסמית תיצור מציאות לפיה הידרה ניצחה במלחמת העולם השנייה.
כשריק ג'ונס מעביר לחברי האוונג'רס מידע על שינוי המציאות של רוג'רס בידי הקוביה הקוסמית, מופיע בפניהם אדם מזוקן בחזות פרועה ולבוש במדי מלחמת העולם השנייה.
אותו אדם סובל מאמנזיה ומציג את עצמו כסטיב רוג'רס, ובעוד חברי האוונג'רס וסוכני הידרה מחפשים אחר שברי הקוביה הקוסמית מתגלה כי מדובר בהתגלמות גשמית של רוג'רס האמיתי, אותו יצרה קוביק מהזיכרונות שלו לפני שהפך לסוכן הידרה משום שהבינה כי היא עשתה מעשה שגוי.
אף על פי שרוג'רס סוכן הידרה מצליח להרכיב את רוב חלקי הקוביה הקוסמית, סאם וילסון ובאקי משתמשים בשבריר של הקוביה כדי לשחזר את הזיכרונות של רוג'רס מלפני הפיכתו לסוכן הידרה אל תוך התגלמותו הגשמית.
בעקבות כך, רוג'רס האמיתי מביס בסופו של דבר את מקבילו מהידרה ומשתמש בקוביה הקוסמית כדי לבטל את מרבית הנזק שנגרם לעולם כתוצאה מכך.
בהרצת הכרך התשיעי החדש תחת כתיבתו של טא-נהאסי קואטס, שהחלה בספטמבר 2018, על סטיב רוג'רס להשיב את אמון הציבור בו לאחר שאומה שלמה אינה סומכת עליו יותר בעקבות אירועי "אימפריה סודית".
זאת ועוד, קונגלומרט חשאי ומאיים בשם "אליטת הכוח" עולה לאחר השתלטותה של הידרה על ארצות הברית ושינוי האקלים הפוליטי על אמריקה, כשבין חבריה נמנים וילסון פיסק, נורמן אוסבורן, סלנה גאליו, זיק סטיין, ברון סטרוקר, גנרל ת'נדרבולט רוס, טאסקמאסטר ואלקסנדר לוקין.
לקפטן אמריקה אין כוחות על, אם כי הודות לנסיוב "סופר-חייל" בשילוב עם טיפול קרני הויטה הוא הופך מצעיר כחוש לדגימה המושלמת ביותר של פיתוח אנושי.
רמות הכוח, הסיבולת, הזריזות, המהירות יחד עם הרפלקסים ויכולת ההחלמה של קפטן אמריקה הן מהגבוהות ביותר ונמצאות בשיא היעילות האנושית.
התברר כי גופו של רוג'רס כל הזמן ממלא מחדש את עצמו בנסיוב "סופר-חייל", ומשאב זה אינו מתרוקן או
נוסחת ה"סופר חייל" שהוזרקה לגופו של רוג'רס גרמה לחילוף החומרים שלו להאיץ בצורה מהירה פי 4 מאדם רגיל, מה שמונע מרוג'רס להשתכר, בנוסף לכך יכולות הריפוי המדהימות שלו מסוגלות לרפא את גופו מפצעי ירי וחבלות תוך מספר ימים.
ניסיון הקרב של רוג'רס והאימונים שקיבל הופכים אותו לטקטיקן מומחה ולמנהיג בשטח מוכשר ביותר.
חבריו לקבוצה שומעים לפקודותיו, ואף תור ציין כי רוג'רס הוא אחד ממעטי האנשים שהוא לוקח פקודות מהם, וש"ילך אחריו עד לשערי האדס".
יש לרוג'רס חושים ורפלקסים חדים במיוחד.
הוא משלב אמנויות לחימה רבות לתוך שיטת לחימה משלו, ביניהן אגרוף, ג'ודו, ג'ו ג'יטסו וקיקבוקס, כמו גם התעמלות.
שנים רבות של אימונים בשימוש במגן הבלתי שביר שלו מאפשרים לו להטיל אותו בדיוק רב, כמו גם להתקיף מספר מטרות בו זמנית בהטלה אחת ולגרום למגן לחזור אליו כבומרנג בתקיפת מטרות מאחוריו.
נחשב ללוחם קרב פנים אל פנים הטוב ביותר ביקום מארוול.
אף על פי שנוסחת הסופר-חייל היא מרכיב חיוני בכוח הפיזי שלו, רוג'רס הוכיח את עצמו גם נגד יריבים חזקים יותר וגם במקרים בהם הנוסחה נוטרלה בגופו והחזירה אותו למצב שלפני שינוי הצורה.
לרוג'רס יש ידע מעמיק של הכוחות המזוינים של ארצות הברית והוא מודע למבצעים סודיים ביותר של משרד ההגנה.
הוא מתמחה באסטרטגיה צבאית, אמצעי חבלה והישרדות, אקרובטיקה ופארקור וכן טיסה.
עקב היכרותו עם סוכנות הביון S.H.I.E.L.D., לרוג'רס יש ידע נרחב על קהילת הריגול הבינלאומית.
הנוסחה שבגופו של רוג'רס מגבירה את כל התפקודים המטבולים שלו ומונעת הצטברות של חומצה לקטית בשריריו - מה שמקנה לו סיבולת מוגברת יותר מכל אדם רגיל.
כתוצאה מכך, הוא מסוגל לשאת משקל רב (כ-545 ק"ג) ולרוץ מרחק של קילומטר וחצי במשך 73 שניות (כמעט מחצית מהזמן המינימלי של האצנים המהירים ביותר).
בנוסף, שדרוגים אלה הם הסיבה לכך שרוג'רס יכול היה לשרוד הקפאה עמוקה בקרח למשך שנים.
רוג'רס עמיד בפני כל סוגי ההיפנוזה וגזים המסוגלים להגביל את יכולת הריכוז שלו.
הסודות ליצירתו של הנסיוב נאבדו עם מותו של יוצרו, ד"ר אברהם ארסקין.
בעשורים הבאים נעשו מספר ניסיונות לחקות את התהליך, אך הם הסתיימו בכישלון.
חמור מכך, ניסיונות אלו רק יצרו נבלי-על פסיכופתיים, כשביניהם נמנים כפילו של קפטן אמריקה משנות ה-50 והנבל ניוק.
קפטן אמריקה השתמש במגנים שונים לאורך שנות קיומו.
הידוע מביניהם הוא מגן בצורת דיסק בלתי שביר העשוי מסגסוגת נסיונית של ויברניום ופלדה.
המגן נוצק על ידי המטלורג ד"ר מיירון מק'ליין שהוחתם על ידי ממשלת ארצות הברית כדי ליצור חומר בלתי חדיר לטנקים במהלך מלחמת העולם השנייה.
הסגסוגת נוצרה בטעות ומעולם לא שוכפלה, אם כי ניסיונות להנדס אותה הובילו לגילויו של חומר האדמנטיום.
למגן יש סגולות אווירודינמיות רבות: הוא מסוגל לחתוך את האוויר עם התנגדות רוח מינימלית.
גמישותו יחד עם הקשיחות הטבעית שלו, מאפשרת לו לקפץ מחפצים עם איבוד מינימלי של אנרגיה.
הוא בלתי שביר, חסין מפני כדורים, טמפרטורות קיצוניות, מגנטיות וקרינה.
אפילו ללא המגן שלו, קפטן אמריקה משתמש במגנים אחרים המורכבים ממתכות פחות עמידות מחומר הוויברניום, כמו פלדה, או מגן אנרגיית פוטונים שנועד לחקות את מטריצת הוויברניום.
כאשר רוג'רס העביר את נטל זהות קפטן אמריקה לבארנס, הוא השתמש במגן אנרגיה חלופי אותו יכול היה לשאת בכל אחת מזרועותיו, ולהשתמש בו כבולם התקפות או כנשק תקיפה המסוגל לחתוך דרך כל מתכת בקלות.
כמו מגן הוויברניום, גם מגן האנרגיה הוא כלי הטלה, ויכול לקפץ ממשטחים ולחזור לידיו.
החליפה של קפטן אמריקה עשויה מחומר דוחה אש, והוא לובש שריון שרשראות קל וחסין כדורים מתחתיה להגנה נוספת.
במקור הייתה המסיכה המסתירה את זהותו חלק נפרד מהתלבושת, אולם רוג'רס שינה אותה כדי שתתאים למיגון הכללי של החליפה, כולל מעטה לצוואר.
לקפטן אמריקה אופנוע הארלי דייווידסון מותאם אישית על ידי מעבדת הנשק של S.H.I.E.L.D.
וכן מסחרית שנבנתה בידי צוות פיתוח מווואקאנדה, המסוגלת לשנות את צבעה לצורכי הסוואה.
קפטן אמריקה התעמת מול אינספור יריבים במהלך שבעים שנות קיומו.
רבים מאויביו מגלמים אידאולוגיות המנוגדות לערכים עליה מושתתת אמריקה ובהם קפטן אמריקה מאמין.
כמה דוגמאות לערכים מנוגדים אלה כוללים נאציזם (הגולגולת האדומה, ברון זמו), נאו-נאציזם (קרוסבונז, דוקטור פאוסטוס), פשיזם טכנוקרטי (ארגון A.I.M., ארנים זולא), קומוניזם (אלקסנדר לוקין), אנרכיזם (מרסק הדגלים) וטרור פנימי ובינלאומי (ארגון הידרה).
קפטן אמריקה הופיע בשני סרטי לייב אקשן ברשת CBS - שניהם בשנת 1979 ובכיכובו של רב בראון.
בסרטי הטלוויזיה, סיפור מקורו של סטיב רוג'רס היה שונה לחלוטין מהקומיקס.
כך למשל, רוג'רס חי בזמנים המודרניים כנחת לשעבר המנסה להתקיים בכבוד, כשלמעשה אביו היה קפטן אמריקה המקורי, סוכן ממשלתי שפעל במהלך שנות ה-40 של המאה ה-20, ועקב תחושת הפטריוטיות הרבה שרחש כלפי מדינתו זכה לכינוי קפטן אמריקה.
אחרי שרוג'רס נפצע אנושות בתאונה, הוא מקבל כימיקל נסיוני (שנקרא באותה עת סופר-סטרואיד) המציל את חייו ומשפר את יכולותיו הפיזיות.
קפטן אמריקה הופיע בהופעת אורח בסדרת האנימציה של ספיידרמן בשנת 1981 בפרק "לכידתו של קפטן אמריקה", כשלאחריה הופיע בשני פרקים בסדרת ההמשך ספיידרמן וחבריו המופלאים "שבעה גיבורי-על קטנים" ו"רגלים של הקינגפין".
המדבב ג'ורג' דיצ'נזו דיבב את הדמות בשלושת הפרקים.
עם תחילת שנות ה-90, דמותו של קפטן אמריקה הופיע כפלאשבק בפרק "חיילים וותיקים" באקס-מן: סדרת האנימציה כסוכן אמריקאי שנשלח יחד עם וולברין הקנדי להציל מדען מידיו של הגולגולת האדומה והנאצים, ודיבב אותו לורנס ביין.
כמו כן, קפטן אמריקה הופיע בהופעת קמע קצרה בפרק "שחר אדום" לפני תחייתו המחודשת של מקבילו הסובייטי אומגה רד.
גרסה אלטרנטיבית של קפטן אמריקה הופיעה בפרק "שוויו של איש אחד" בתקופת זמן שבה צ'ארלס אקסבייר נרצח לפני שהקים את האקס-מן.
בפרק זה, קפטן אמריקה מנהיג כוח תקיפה של ציידי מוטאנטים במלחמה נגד מחתרת המוטאנטים בראשות מגנטו.
דמותו של קפטן אמריקה הופיעה במספר פרקים בספיידרמן: סדרת האנימציה, בדיבובו של דייוויד הייטר.
בפרק פלאשבק של העונה הרביעית "החתול", אביה של פלישיה הארדי היה נוכח בניסוי שהפך את סטיב רוג'רס לקפטן אמריקה.
בשלושת הפרקים האחרונים בסאגת "שישה לוחמים נשכחים" בעונה החמישית, מתברר כי גם קפטן אמריקה וגם הגולגולת האדומה נלכדו במכונה בין-ממדית שלכדה אותם למשך חמישים שנה, והם נאלצים להילחם בשנית לאחר שהם משתחררים ממנה.
בשלושת חלקי "מלחמות סודיות", קפטן אמריקה היה אחד הגיבורים אותם בחר ספיידרמן להנהיג נגד הנבלים דוקטור אוקטופוס, דוקטור דום, הלטאה, קוטלי העכביש והגולגולת האדומה הודות לעברו עם האחרון.
קפטן אמריקה היה אחד מכמה חברי האוונג'רס שהופיעו בהופעת אורח בארבעת המופלאים: סדרת האנימציה של אמצע שנות ה-90. כמו כן, הוא הופיע בפרק "החלטה פיקודית" בסדרת האנימציה האוונג'רס: עומדים מלוכדים של שנת 1999 בעלילה העוסקת באדוני הרשע ובפלאשבק להבסתו של ברון זמו בידי קפטן אמריקה.
קפטן אמריקה מופיע ביחד עם ניק פיורי בפרק "מבצע לידה מחדש" של אקס-מן: הדור הבא.
בפרק זה, רוג'רס נהפך לקפטן אמריקה בתהליך דומה לקומיקס, אם כי בהבדל אחד - התהליך גורם לפירוק חומרים ברמה מולקולרית, דבר המאלץ את רוג'רס להישמר בהקפאה קריוגנית עד אשר תימצא תרופה.
במהלך מלחמת העולם השנייה, הוא והחייל הקנדי לוגאן מצילים ילד בשם אריק לנשר ממחנה שבויים - מגנטו לעתיד.
כשרוג'רס מתחיל לחוש בהשפעות של הנסיוב, השניים משמידים את תא ההקפאה של מבצע לידה מחדש כדי למנוע מאחרים לסבול את ההשפעות הללו.
נודע להם שנסיוב נוסף נוצר ונגנב בידי מגנטו, וזאת מאחר שיש לו השפעות בסגנון מעיין הנעורים בקרב מוטאנטים.
בסדרת האנימציה "איירון מן: הרפתקאות משוריינות" יש התייחסות רבה לקפטן אמריקה, בין היתר בפרק "רוח במכונה" במהלך שיעור כיתתי על מאורעותיו של קפטן אמריקה במהלך מלחמת העולם השנייה, ובפרק "אקסטרמיס" שבו סוכנות S.H.I.E.L.D.
ציינה כי השיגה את גופתו של קפטן אמריקה.
בפרק הראשון של הקומיקס המונפש אודות הפנתר השחור משנת 2011, קפטן אמריקה (בדיבובו של אדריאן פסדר) עורך מסע לוואקאנדה במהלך מלחמת העולם השנייה כדי ללכוד מסתננים נאצים, ומתמודד פנים אל פנים עם אביו של הפנתר השחור, טצ'אקה.
דמותו של קפטן אמריקה מככבת בהאוונג'רס: סדרת האנימציה משנים 2010–2013, בדיבובו של בריאן בלום.
גופתו הקפואה מתגלית בידי חברי הקבוצה בפרק "אגדה חיה" ומופשרת, והוא מצטרף לקבוצה.
בסוף העונה הראשונה, קפטן אמריקה נלכד ומוחלף בידי כפיל מגזע הסקרול.
בפרק העונה השנייה "שבוי מלחמה", מתגלה כי הוא הוחזק בספינת סקרולים במשך חודשיים ונמלט יחד עם שבויים אחרים.
בפרק "פלישה סודית", רוג'רס מגיע לכדור הארץ ומסייע לחברי האוונג'רס במלחמתם נגד הסקרול.
בפרק "קוד אדום", איירון מן הופך את רוג'רס רשמית למנהיג הקבוצה.
בהמשך, דמותו של קפטן אמריקה הופיעה במספר פרקים בסדרות האנימציה "האלק וצוות הריסוק", "מלחמות הדיסק של מארוול: האוונג'רס", "שומרי הגלקסיה: סדרת האנימציה" ו"ספיידרמן: סדרת האנימציה (2017)", כאשר בכולם דיבב את דמותו רוג'ר קרייג סמית'.
בשנת 1944 יצא סרט סריאלי (סרט המורכב מכמה חלקים קצרים המוקרנים לפני סרטים באורך מלא) ב-15 חלקים על דמותו של קפטן אמריקה.
גרסה זו הייתה שונה למדי מסדרת חוברות הקומיקס.
קפטן אמריקה היה תובע מחוזי בשם גראנט גרדנר, ומספר מאפיינים מוכרים מהקומיקס היו חסרים, כמו המגן שלו ובאקי בארנס.
העיבוד הקולנועי באורך מלא הראשון של קפטן אמריקה היה בשנת 1990 עם צאתו של סרט הלייב אקשן "קפטן אמריקה".
למרות שמה ומוצאה של הדמות, הסרט יצא בארצות הברית רק ב-1992, שנתיים לאחר יציאתו המקורית, ובפורמט direct-to-video.
הסרט נחשב לאחד מסרטי גיבורי העל הגרועים בהיסטוריה.
כמו הוריו, ג'יימס מיומן באמנויות לחימה ונעשה למנהיג הקבוצה.
הוא עונד מתקן בפרק היד שלו שמקרין מבני אנרגיה כדוגמת המגן של אביו, אך מתקן זה מושמד והוא נאלץ להשתמש במגן המקורי של אביו בקרב נגד אולטרון.
לפני מאורעות הסרט, קפטן אמריקה המקורי נהרג בידי אולטרון יחד עם כמה מחברי האוונג'רס, למעט ויז'ן, איירון מן והענק הירוק שירדו למחתרת ותור נעשה לשליט אסגרד.
סדרה עיקרית Captain America Comics #1–75 (טיימלי קומיקס; מרץ 1941-פברואר 1950)
Captain America Vol.1 #76-78 (אטלס קומיקס; מאי-ספטמבר 1954)
Tales of Suspense #59–99 (נובמבר 1964-מרץ 1968) - דמותו של קפטן אמריקה מככבת לצד איירון מן.
קפטן איו היה סרט תלת־ממדי שהוצג בפארקי השעשועים של חברת וולט דיסני.
הסרט הוקרן לאורך השנים באתרים הבאים:
דיסנילנד שבאנהיים מ-18 בספטמבר 1986 ועד 7 באפריל 1997
דיסנילנד שבטוקיו מ-20 במרץ 1987 ועד ספטמבר 1996
לאחר מותו של מייקל ג'קסון, חודשו הקרנות הסרט במתקני דיסנילנד ודיסניוורלד, אך נפסקו ב-2015.
בסרט כיכב הזמר מייקל ג'קסון, והוא בוים על ידי פרנסיס פורד קופולה והופק על ידי ג'ורג' לוקאס.
הפסקול של הסרט נכתב על ידי ג'יימס הורנר, ובמסגרתו שר ג'קסון שני שירים.
אויבתו הגדולה של ג'קסון בסרט גולמה על ידי אנג'ליקה יוסטון.
עלות הפקת הסרט מוערכת בין 17 ל-30 מיליון דולרים.
בעת הפקתו הסרט היה היקר ביותר שהופק עד אז (ביחס לאורכו).
העלילה מתארת את מסעו של קפטן איו שמטרתו להביא מתנה לשליטה החייזרית והמרושעת.
איו מנסה להמיס את רשעותה באמצעות שיר.
המלכה מצווה על שומריה לתפוס את איו, אולם באמצעות השיר שלו הם הופכים לרקדנים, והמלכה הופכת לאישה יפה.
הצוות של איו כולל את פאזבול המעופף, הנווט כפול הראש, אידי ואודי, רובוט בשם מייג'ור דומו, וכן יצור דמוי פיל בשם הוטר (טוני קוקס).
קְּפַזַּנְבָאִים או קְפִיץ-זַנְבָאִים (שם מדעי: Collembola) היא הגדולה בין שלוש הסדרות של מחלקת הזנבאים.
השתיים האחרות הן קדם-זנבאים ודוזנבאים.
הם בעלי לסתות פנימיות, אולם הן לא דומות האחת לשנייה יותר מאשר החרקים בעלי "לסתות חיצוניות".
מחקרים גנטיים מעודכנים מצביעים על כך שהסדרה Collembola התפתחה אבולוציונית אחרת משאר הסדרות במערכת שש-רגלים.
הבדיקה בוצעה על פי הקריטריון של רציפות המיטוכונדריה.
האיברים של הקפזנבאים הם בדרך כלל קצרים מ-6 מ"מ.
האיבר מתגמש לשישה או פחות חלקים.
הוא בעל גמישות כמו לצינור, אשר מתחיל את הקפיצה מהחלק הראשון.
הגמישות שלו מאפשרת לו לקפץ, ומכאן שמו, כאשר הוא חש בסכנה.
קיים גם מעין "קפיץ" המאפשר לו לזנק בעת הצורך.
הקפזנבאים מצויים בחומרי פסולת של ירק והם אחראיים לייצור הדשן הטבעי בקרקע.
מספרם נאמד כאחד הגדולים מבין בעלי החיים המצויים בעולם.
קפטן הוא תואר או כינוי הניתן בספורט קבוצתי לשחקן המשמש ראש קבוצתו.
לרוב זהו תואר כבוד בלבד, אך במקרים מסוימים ישנה אחריות נוספת על המחזיק בתפקיד הקפטן.
בחלק מענפי הספורט הקפטן הוא השחקן היחיד בעל הזכות לשוחח עם שופטי המשחק ועוזריהם.
בכדורגל, הקפטן הוא שחקן שנבחר להנהיג את קבוצתו בזמן-אמת במהלך משחקיה.
במקרים רבים, הקפטן הוא אחד מהשחקנים המנוסים והוותיקים יותר בקבוצה או שחקן בעל השפעה רבה על המועדון ועל המשחק, ובמקרים רבים יהיה זה שחקן אשר גדל במועדון.
בדרך כלל קפטן הקבוצה מובדל משאר השחקנים על ידי ענידת סרט מיוחד במהלך המשחק המכונה "סרט הקפטן" על זרועו.
תפקידיו היחידים של הקפטן בכדורגל המעוגנים בחוקי המשחק הם השתתפות בהטלת המטבע בתחילת המשחק ולפני דו-קרב בעיטות הכרעה.
מלבד לתפקידים סמליים אלו אין לקפטן תפקידים נוספים או השפעה רבה יותר על המשחק מאשר לשחקנים האחרים.
לעיתים רחוקות שופט המשחק יבקש לדבר עם הקפטן במקרים של התנהגות בעייתית של הקבוצה כולה.
בתחרויות בהן מוענק גביע למנצחת הקפטן הוא זה שמקבל את הגביע, ולעיתים הוא מזמין שחקן או שחקנים נוספים להניף עמו את הגביע.
קבוצת הוקי קרח יכולה למנות את אחד משחקניה לקפטן, ובנוסף הקבוצה ממנה גם קפטנים חלופיים שממלאים את תפקיד הקפטן כאשר הקפטן אינו על הקרח.
בליגת ה-NHL ובליגות נוספות אין חובה למנות קפטן קבוע, ובמספר קבוצות אכן אין קפטן קבוע, ובמקום זאת יש מספר שחקנים המוגדרים כקפטנים חלופיים.
בפוטבול נבחרים לקבוצה אחת מספר קפטנים: קפטן אחד נבחר עבור כל אחד משלושת חלקי הקבוצה (התקפה, הגנה וקבוצה מיוחדת) ולעיתים קפטן אחד של כלל הקבוצה, סה"כ 4 קפטנים מכל קבוצה כאשר במעמד הטלת המטבע נמצאים 8 קפטנים של שתי הקבוצות.
כמו כן, בליגת הפוטבול המקצוענית בארצות הברית (ה-NFL) הקפטן מסומן בטלאי על החולצה בעל 4 כוכבים ריקים כאשר כל כוכב מלא מציין ותק בתפקיד הקפטן.
ליוצאי צבא ומוסדות אקדמאים של צבא ארצות הברית, רקע הטלאי יהיה ירוק או כחול בהתאם לחיל בו שירת (כחול חיל הים וירוק לחילות היבשה), מעבר לוותק של 4 שנים הטלאי נשאר עם 4 כוכבים מלאים.
במרוצי אופניים אין תפקיד רשמי של קפטן, אך בכל מרוץ, ממנה המנהל הספורטיבי של הקבוצה את אחד מהרוכבים המשתתפים במרוץ ל"קפטן על הכביש" .
תפקידו של ה"קפטן על הכביש" הוא לתאם את האסטרטגיה בין רוכבי הקבוצה (כולל תגובה על מצבים המתהווים בזמן המרוץ) ולהעביר את הוראות המנהל הספורטיבי (במרוצים בהם אין קשר רדיו בין המנהל הספורטיבי והרוכבים).
בדרך כלל מדובר ברוכבים ותיקים, מנוסים ובעלי מעמד בקבוצה ובדבוקה.
לכושר הספורטיבי של הקפטן יש חשיבות פחותה.
בדרך כלל, המובילים הספורטיביים של הקבוצות מרוכזים במרוץ עצמו ואינם יכולים להתפנות לחלוקת הוראות ותיאום בין הרוכבים האחרים.
תפקיד הקפטן היה מרכזי במרוצי האופניים בעידן שלפני הכנסת מכשירי הרדיו האלחוטיים והטלוויזיה במכוניות הליווי, המאפשרים למנהלים הספורטיביים לצפות במרוץ ולדבר עם הרוכבים.
לאחר הכנסת אמצעים אלו ירדה חשיבותו.
אולם, גם עכשיו יש חשיבות רבה לקפטן אשר חש את המצב בדבוקה מכלי ראשון.
במרוצים רבים בדרגות הנמוכות מסבב הוורלד טור אין את האמצעים הטכנולוגיים ותפקיד הקפטן ממשיך להיות משמעותי.
במפעלי נבחרות לאומיות בטניס, כגון גביע דייוויס וגביע בילי ג'ין קינג, ממנה כל נבחרת קפטן שרשאי לשבת במגרש לצד השחקנים המשחקים, לעודד את שחקניו, ולדבר עם השופט על ענייני חוקה.
ברוב המקרים הקפטן אינו שחקן פעיל.
התפקיד ניתן בדרך כלל לשחקן וותיק שכבר פרש ממשחק פעיל, אך ישנם גם מקרים בהם הקפטן הוא שחקן פעיל ואף משתתף בעצמו באותו משחק של נבחרתו.
קפטן היא דרגת קצונה הקיימת במרבית צבאות העולם המערבי ומקבילה לדרגת הסרן בצה"ל.
לרוב דרגת הקפטן בכירה מדרגת לוטננט וזוטרה מדרגת מייג'ור.
סימון הדרגה על פי תקנות נאט"ו הוא OF-2 ועל פי צבא ארצות הברית O-3. להבדיל, בציים ובחילות הים דרגת קפטן מקבילה לרוב לדרגת אלוף-משנה בצה"ל.
במסגרת האזרחית התואר קפטן משמש גם כתואר של מפקד כלי שיט, לרוב כמפקד ספינה (רב-חובל) ושל קברניט כלי טיס.
האופטמן (צבאות המדינות הדוברות גרמנית ומדינות סקנדינביה)
קפיטן (צבאות מזרח אירופה) יוזבאסי (טורקיה)
דרגת קפטן בצבא יבשה וחיל אוויר (OF-2)
דרגת קפטן בצי מלחמתי (OF-6)
קֶפְּטֶן היא דרגת קצונה ברוב ציי המלחמה של המדינות דוברות אנגלית, שהנושא אותה מפקד על אונייה גדולה.
הדרגה המקבילה לה בקוד הדרגות הצבאיות של נאט"ו היא OF-5, בצבא היבשה האמריקאי היא קולונל ובזרוע הים הישראלית היא אלוף-משנה.
אין לבלבל בין דרגת קפטן בצי לדרגת קפטן בצבא, בחיל האוויר ובחיל הנחתים, אשר מקבילה ל-OF-2 בקוד הדרגות של נאט"ו ולדרגת סרן בצה"ל.
הפיקוד על אוניית מלחמה ניתן על פי רוב לקצין שדרגתו בין קומנדר (OF-4) לקומודור או סגן אדמירל (OF-6).
בציי מלחמה אחדים הדרגה המקבילה ל"קפטן" היא "קפיטן אונייה" (למשל capitaine de vaisseau בצרפתית ו-capitano di vascello באיטלקית), "קפיטן ימי מלחמתי" (בפורטוגזית: capitão de mar e guerra), "קפיטן של ים" (למשל Kapitän zur See בגרמנית ו-kapitein-ter-zee בהולנדית) או "קפיטן מדרגה ראשונה" (капитан 1-го ранга ברוסית).
על פי הנוהג הימי, יש לפנות לכל קצין ים המפקד על אונייה בתואר "קפטן" כל עוד הוא נמצא על סיפונה.
הפנייה לקצינים הנושאים דרגת קפטן ומפליגים באונייה אך אינם מפקדים עליה נעשית על ידי ציון דרגתם ושמם (למשל קפטן סמית'), אך אין לפנות אליהם בתואר "הקפטן" כדי לא לבלבל בינם לבין קפטן כלי השיט.
על פי כללי הנימוסים והנוהג בצי האמריקני, הפנייה אל קצין ים בדרגת קפטן המצטרף להפלגה היא בתואר "קומודור".
באוניות מלחמה גדולות, כמו נושאות מטוסים, קצין המבצעים (Executive Officer, XO) יכול לשאת דרגת קפטן, ובמקרה שכזה מותר לפנות אליו תוך ציון הדרגה.
כלי שיט בפיקודם של קצינים בדרגת קפטן
קפטנים מפקדים בדרך כלל על אוניות מגודל סיירת ומעלה.
ככל שהקצין ותיק יותר, כך גדולה יותר האונייה, אך בדרך כלל מפקדי אוניות אינם נושאים דרגה גבוהה מקפטן.
בצי המלכותי הבריטי יכול קפטן לפקד על פלגת משחתות ולשאת מינוי (לא דרגה) של (Captain (D.
קפטנים בצי האמריקני, אשר הם טייסים או קציני תעופה של הצי, מפקדים על נושאות מטוסים, אוניות נחיתה אמפיביות גדולות, כנפי אוויר, כנפי סיור ימי מוטס, כנפי אוויר ייעודיים או מיוחדים ולהקי אוויר.
להפלגותיהן של אוניות ראשיות גדולות, כמו נושאות מטוסים, מצטרף בדרך כלל סגן אדמירל, והאונייה משמשת כאוניית הדגל של קבוצת תקיפה או קרב (strike or battle group), אך הקפטן מוסיף להחזיק בפיקוד על האונייה גופה, וכל הפקודות עוברות דרכו מתוך נימוס.
קפטנים יכולים לפקד על מתקני חוף או להחזיק בתפקידי מטה בחוף ובים.
קפטאן מרוקאי הוא סוג של המהווה לבוש מרוקאי מסורתי.
את הקפטאן לובשים במהלך חגיגות המימונה והחינה המרוקאית, שכן הוא סוג של שמלה העשויה מבדים מבריקים ויקרים, הרקומים באלמנטים וברקמות מוזהבות ותכשיטים ואביזרים עשירים למיניהם.
אליו מתווספים אצל הנשים כתר או סרט שיער וטול תואמים, ואצל הגברים תרבוש בגוון ארגמן.
מקורו של הקפטאן בפרס ומשם התפשט והפך לפופולרי בכל העולם הערבי.
קפטאנים נלבשו על ידי גברים ונשים כאחד, במיוחד על ידי מלומדים ופקידים בכירים שהיו חלק מהאליטה העירונית המרוקאית.
רוב הנשים העירוניות לבשו קפטאן בבית, שהוא חלוק ללא צווארון עם שרוולים רחבים.
קפטאנים יכולים להיות עשויים מברוקד משי עשיר או מבד פשוט למדי.
לכל אחת מהעיירות הגדולות הייתה וריאציה מסוימת של תלבושות מסוג זה, שהייתה מכוסה בטוניקה קלה.
הבגד התפתח לשמלה נשית מסורתית, רקומה ומעוטרת בתכשיטים וחגורה תואמת סביב המותן.
לכן, קפטאנים הפכו לחלק מהותי מהתרבות המרוקאית, הקשורים בדרך כלל לחגיגות ומסמלים את התגלמות האלגנטיות, המעמד והזוהר במדינה.
מחקר איכותני שנערך בנושא רכישת קפטאן בקזבלנקה מצא כי נשים מרוקאיות משתמשות בקפטאן שלהן כדי לבטא זהויות שונות דרך שלבי חיים שונים.
ראשית, רווקות צעירות המעוניינות להתחתן משתמשות בקפטאן כדי לבטא את הזהות האישית שלהן ולמשוך את תשומת ליבן של חֲמָיוֹת פוטנציאליות ולאו דווקא בני זוג פוטנציאליים.
שנית, נשים נשואות משתמשות בקפטאנים כדי לבטא את הזהות המשפחתית שלהן.
לכן, הן משקיעות זמן ומאמצים כדי לבחור קפטאן, ומנסות להתאים אותו לציפיות של חמותיהן.
שלישית, נשים מבוגרות משתמשות בקפטאנים כדי לבטא את הזהות הקולקטיבית של הנשים המרוקאיות.
בעת לבישת קפטאן בטקסי חתונה, הן ממלאות את תפקידן המיוחס מבחינה חברתית של שומרות המסורת.
קפז'אטה (בספרדית: Cafayate) היא עיר בעמקי קלצ'אקי שבפרובינציית סלטה, בצפון-מערב ארגנטינה, כ-190 ק"מ דרומית לסלטה.
העיר מהווה נקודת מוצא נוחה למטיילים בעמקי קלצ'אקי, וידועה גם בתעשיית היין שבה.
בשנת 2010 התגוררו בקפז'אטה כ-13 אלף תושבים.
העיר נוסדה ב-1840 בידי הקולונל מנואל פרננדו דה אראמבורו, במקום בו היה קודם לכן מיסיון.
היא נקראה שמו של אחד משני שבטי הדיאגיטה, שאכלסו את עמקי קלצ'אקי עד להגעת הספרדים (שמו של השבט השני: טולומבון).
ככל הנראה מקור השם הוא בקצ'ואה, אך יש מחלוקת לגבי משמעותו.
לפי סברה אחת, משמעות המילה היא "קופסת מים".
לפי סברות אחרות, מדובר בשיבוש של המילה Capac-Yac ("אגם גדול") או Capac-Yaco ("צ'יף גדול" או "אנשים עשירים").
אפשרות נוספת היא כי מדובר במילה בשפת הקקאן שפירושה "קבר הצער".
ב-1863 הוקמה נפת קפז'אטה, שקפז'אטה הייתה לבירתה.
עם השנים, התפתחה בעיר תעשיית היין.
מזג האוויר היבש וכמות המשקעים הנמוכה (כ-250 מ"מ בשנה) מתאימים לגידול ענבים מזן טורונטס, המשמשים ליין לבן.
כן מיוצר בעיר יין אדום מענבי קברנה סוביניון וטאנאט.
בעיר מיוצרים בסך הכל כ-2% מכמות היין השנתית המיוצרת בארגנטינה, אך היינות המיוצרים בעיר נחשבים איכותיים, ותשומת הלב הבינלאומית להם הולכת וגדלה, לצד ההשקעות ביקבים המקומיים.
בהיותה העיר הגדולה ביותר בעמקי קלצ'אקי, מהווה קפז'אטה גם מרכז למטיילים בהם.
בין האתרים הבולטים: הדרך המובילה צפונה לסלטה, לאורך קבראדה דה לאס קונצ'אס ("עמק הקונכיות"); כביש 40 המוביל לכיוון קאצ'י שצפונית-מערבית לקפז'אטה, דרך קבראדה דה לאס פלצ'אס ("עמק החצים"); חורבות קילמס, הנמצאות דרומית לעיר, בפרובינציית טוקומאן.
קפטן אמריקה: חייל החורף הוא סרט גיבורי על אמריקאי משנת 2014, המבוסס על חוברות הקומיקס קפטן אמריקה, ובהפקה מבית אולפני מארוול.
הסרט מהווה סרט המשך לסרט "קפטן אמריקה" משנת 2011, והוא הסרט התשיעי ביקום הקולנועי של מארוול.
את הסרט ביימו אנתוני וג'ו רוסו ומככבים בו כריס אוונס, סקרלט ג'והנסון, סבסטיאן סטן, אנתוני מאקי, קובי סמולדרס, פרנק גרילו, אמילי ואן קאמפ, היילי אטוול, רוברט רדפורד וסמואל ל.
עלילת הסרט מביאה את שיתוף הפעולה בין קפטן אמריקה לאלמנה השחורה במטרה לבלום אויב מסתורי המסתתר בוושינגטון.
הפקת הסרט החלה ביוני 2012, כשהצילומים החלו באפריל 2013 בלוס אנג'לס, קליפורניה ואחר כך עברו לוושינגטון ולקליבלנד, אוהיו.
הסרט יצא לאקרנים ב-3 באפריל 2014, וכבר בסוף השבוע הראשון להקרנתו הפך לשובר קופות עם הכנסה של 24 מיליון דולר.
סך הכל הכניס הסרט 714.2 מיליון דולר ברחבי העולם וקיבל ביקורות משובחות ממבקרי קולנוע.
שנתיים לאחר אירועי "הנוקמים", סטיב רוג'רס חי בשלווה בוושינגטון הבירה ומנסה להסתגל לחיים בעולם המודרני.
אולם, לאחר שבן ברית מסוכנות S.H.I.E.L.D מותקף, סטיב נהיה מעורב במסתורין שיכול לסכן את העולם.
יחד עם נטשה רומנוף, קפטן אמריקה מנסה לחשוף את המזימה הנרקחת בה בעת שהוא הודף התקפה בלתי צפויה.
כאשר המזימה מתגלה, השניים צריכים לגייס את עזרתו של פלקון.
עד מהרה נתקלים ביריב חזק שהם אינם מצפים לו - חייל החורף, ומסתבר שבסוכנות S.H.I.E.L.D יש יותר ממה שנראה לעין בהתחלה.
שנתיים לאחר אירועי "הנוקמים", סטיב רוג'רס מתגורר בוושינגטון הבירה, ממשיך לעבוד עבור סוכנות S.H.I.E.L.D ונאבק כדי להסתגל לחיים המודרניים.
הוא מתיידד עם יוצא צבא ויועץ לחיילים משוחררים בעלי הפרעת דחק פוסט-טראומטית בשם סם וילסון, לאחר שנפגשו בריצת בוקר.
רוג'רס נקרא להציל ספינת S.H.I.E.L.D מידיהם של פיראטים אלג'ירים בראשותו של ג'ורג' באטרוק.
על הסיפון הוא מגלה שהסוכנת נטשה רומנוף שהתלוותה אליו למשימה נשלחה לאסוף מידע ממערכות המחשב של הספינה מבלי לעדכן אותו, מה שגורם לו לפקפק באמון שלו בסוכנות S.H.I.E.L.D עקב המידור הכפייתי וחוסר השקיפות והכנות.
החשדנות של רוג'רס כלפי הסוכנות גוברת כאשר ניק פיורי מציג בפני רוג'רס את "פרויקט: תובנה", שלוש נושאות מטוסים מרחפות המחוברות דרך לווין ריגול ומתוכננות לחסל איומים באופן יעיל ומיידי - רוג'רס רואה בכך פרויקט מסוכן ולא אתי.
בהמשך, רוג'רס מסייר במוזיאון הסמית'סוניאן שעורך תערוכה להוקרתו וכן מבקר את פגי קרטר הזקנה, שגוססת ממחלת אלצהיימר בבית אבות.
פיורי אינו מצליח לגשת למידע שאותו רומנוף השיגה, וזה מעלה אצלו חשד.
הוא נפגש עם המזכ"ל של שיל"ד, אלכסנדר פירס, ומציע לו להשהות את תוכנית "תובנה" ליתר ביטחון.
פירס עונה שהוא יעשה מה שהוא יכול, כשבליבו, הוא הגיע למסקנה שפיורי מתחיל לאיים על הפרויקט הסודי שלו.
פיורי שורד ניסיון התנקשות (שהוזמן על ידי פירס) ונמלט לדירתו של רוג'רס, אך שם הוא נורה שנית על ידי אותו המתנקש.
רוג'רס רודף אחרי המתנקש, ושכנתו מתגלה כסוכנת 13 מטעם סוכנות S.H.I.E.L.D, שנשלחה להגן עליו.
פיורי מת לכאורה בניתוח, והיל לוקחת את גופתו.
ביום למחרת, רוג'רס מזומן למפקדת S.H.I.E.L.D בידי פירס, אשר מנסה להמשיך לערער את האמון של רוג'רס בסוכנות ובפיורי ואומר לו כי באמצעות שימוש בחשבונות קש פיורי היה זה ששילם על התקפת הפיראטים על הספינה של שילד.
כאשר רוג'רס נשאר נאמן ומסרב למסור את המידע שפיורי מסר לו, פירס מכריז עליו כפושע נמלט.
רוג'רס נמלט מהמפקדה תוך עימות עם המאבטחים, ובראשם ברוק רומלאו, ונפגש עם רומנוף.
רומנוף חושפת כי המתנקש שהרג את פיורי הוא מתנקש רפאים ידוע לשמצה ומסתורי בשם "חייל החורף".
בהתבסס על המידע בכונן החיצוני שקיבל רוג'רס מפיורי, הם מגלים מתקן תת-קרקעי נטוש של S.H.I.E.L.D בניו ג'רזי, במקום בו היה מחנה האימונים בו התאמן רוג'רס בימי מלחמת העולם השנייה, ואשר בו הוקמה לראשונה סוכנות S.H.I.E.L.D בידי הווארד סטארק (אביו של טוני סטארק), פגי קרטר וקולונל צ'סטר פיליפס.
הם מגלים שהידרה שפעלה בתוך S.H.I.E.L.D יזמה את כל המאבקים לאורך שנות קיומה של הסוכנות, כגון מותו של הווארד סטארק בתאונת דרכים וההתנקשות בחיי פיורי.
רוג'רס ורומנוף בקושי מצליחים להימלט מהמקום לאחר שטיל ששוגר מ-S.H.I.E.L.D מפוצץ את הבונקר, ומשמיד איתו את ארנים זולא.
רוג'רס ורומנוף מגייסים את וילסון לעזרתם, והשלושה משיגים את חליפת הטיסה של וילסון מימי הצבא -רתמה מכונפת.
הם חוקרים את ג'ספר סיטוול (שהתגלה כסוכן הידרה במסווה), שחושף שזולא פיתח אלגוריתם שמסוגל לזהות אנשים שיהפכו ברבות השנים לאיום עבור הידרה.
נושאות המטוסים המרחפות החדשות של פרויקט "תבונה" יסיירו ברחבי המדינה ויחסלו את אותן מטרות בעזרת מערכת נשק מונחית-לוויין.
בדרך חזרה למפקדת S.H.I.E.L.D, השלושה נקלעים למארב של חייל החורף.
בקרב המתחולל בינו לבין רוג'רס, חייל החורף מאבד את מסכתו ורוג'רס מזהה אותו כבאקי, ידידו הוותיק שנחשב למת, אך בעצם נלכד, עבר שטיפת מוח והפך למתנקש בשליחות הידרה, ששמרה אותו קפוא בקרח במשך 70 שנה בין משימות.
רוג'רס, רומנוף ווילסון נלכדים בידי S.H.I.E.L.D אך ניצלים בידי מריה היל המחופשת.
היא מובילה אותם למחבוא, שם הם מגלים שניק פיורי חי ומתכנן משימה למנוע מפירס להפעיל את "פרויקט: תובנה" בעזרת החלפת שבבים במערכות נושאות המטוסים המרחפות שיעקפו את השליטה הלוויינית עליהן.
רוג'רס ופיורי מתעמתים שנית על מדיניות שמירת הסודות של פיורי והשלכותיה, ומגיעים למסקנה שעל מנת להחריב את הידרה סופית אין ברירה אלא להפיל גם את סוכנות S.H.I.E.L.D.
לאחר שחברי המועצה לביטחון עולמי מגיעים להשקתן של נושאות המטוסים המרחפות.
רוג'רס, ביחד עם וילסון, רומנוף והיל פורץ לבניין הטריסקליון, מטה הסוכנות, ומודיע במערכת הכריזה שהידרה פועלת בתוך S.H.I.E.L.D ומורה לכל מי שלצידו לא לציית לפקודותיהם של חיילי יחידת סטרייק שפועלים איתם, ולא לפירס, מנהיגם.
חברי המועצה מבינים את תוכניתו של פירס, אך הוא מחזיק אותם כבני ערובה וחושף את המניעים האמיתיים של הידרה.
לאחר קרבות בכל רחבי הבניין בין הידרה ל-S.H.I.E.L.D, נושאות המטוסים ממריאות ובעזרת הלוויין הן מכוונות את התותחים שלהן מגובה רב לעבר כל מי שיכול להוות סיכון להידרה בעתיד, לפי האלגוריתם של זולא.
ברשימה כלולים בין היתר דוקטור ברוס באנר, טוני סטארק, דוקטור סטיבן סטריינג' וכן הנשיא.
רוג'רס ווילסון מצליחים להסתער על שתי נושאות מטוסים מרחפות ומחליפים את השבבים, אך חייל החורף משמיד את חליפתו של וילסון ומתעמת מול רוג'רס בשלישית.
השניים נלחמים במאבק פיזי קשה ומתיש, וכל אותה עת רוג'רס מנסה לעורר את זכרונותיו של באקי.
בינתיים, פיורי ורומנוף מתעמתים מול פירס.
הם מאלצים אותו לפתוח את הגישה למערכות המידע של S.H.I.E.L.D כדי שרומנוף תחשוף את פרצופה האמיתי של הידרה לציבור בכך שתשחרר מידע מסווג לציבור, מה שיפיל גם את S.H.I.E.L.D.
לאחר עימות קצר, פיורי יורה בפירס למוות.
בנושאת המטוסים המרחפת השלישית, בעוד מאבקם של רוג'רס וחייל החורף נמשך, רוג'רס הפצוע מצליח להחליף את השבב ומאפשר להיל לעקוף את שליטת הלוויין על נושאות המטוסים המרחפות, שמשמידות אחת את השנייה.
זו שנושאת את רוג'רס ואת חייל החורף מתרסקת לתוך בניין הטריסקליון, היכן שוילסון נלחם נגד רומלאו.
וילסון ניצל בנפילה למסוק, אך רומלאו נלכד בבניין המתמוטט.
בסופו של הקרב, רוג'רס נופל מנושאת המטוסים המרחפת לתוך הנהר.
חייל החורף נזכר לאט בעברו ומושך את רוג'רס מהנהר לפני שנעלם.
סוכנות S.H.I.E.L.D מצויה בכאוס, ופיורי משמיד את שארית זהותו ומתכוון להשתמש בכיסוי מותו כדי לרדוף אחר התאים הנותרים של ארגון הידרה באירופה.
ברוק רומלאו נראה כשהוא מובהל לניתוח חירום, מה שמרמז שהוא עדיין חי.
רומנוף מופיעה בפני ועדת הסנאט ומפרטת את האיום שהידרה הציבה מתוך S.H.I.E.L.D, בתשובה לטענות ראשי הצבא והסנאט, שהיא הרסה את ארגון המודיעין שלהם.
היא מזמינה אותם לעצור אותה מתי שירצו ויוצאת כמנצחת מהקפיטול.
היא נפגשת עם רוג'רס על "קברו" של פיורי, מוסרת לו את תיק המסמכים על תוכנית חייל החורף, וממשיכה לדרכה.
רוג'רס מתכונן לחפש את חייל החורף ווילסון מצטרף אליו.
הסצנה הראשונה לאחר כתוביות הסיום מתרחשת במעבדת הידרה, היכן שברון סטרוקר מחזיק בשרביט של לוקי ובשני אסירים - אחד עם מהירות על-אנושית ואחת עם כוחות טלקינטיים.
בסצנה שאחרי הכתוביות, חייל החורף עורך סיור בתערוכה של קפטן אמריקה במוזיאון הסמית'סוניאן כדי ללמוד על עברו.
יוצא מלחמת העולם השנייה אשר עבר ניסוי שהגביר את יכולותיו הפיזיות מעל ומעבר לרמה האנושית.
הוקפא למשך 70 שנה וכעת צריך להסתגל לחיים בעולם המודרני.
המפיק קווין פייגי ציין כי רוג'רס נשאר כסוכן סוכנות הביון S.H.I.E.L.D בעל כורחו לאחר אירועי "הנוקמים", וזאת משום ש"לא נשאר לו לאן ללכת...
הכל היה די שחור ולבן בזמנו, וכעת קשה לדעת מיהם האנשים הרעים.
אנחנו רוצים לשחק על הנושא הזה שהקפטן לא מרגיש בנוח עם הדרך שבה סוכנות הביון והמנהל שלה ניק פיורי פועלים".
אוונס תיאר את אופן הסתגלות הדמות שלו לעולם המודרני בכך ש"לא בהכרח מדובר מההלם שבהתפתחות הטכנולוגית, אלא יותר בגלל השוני התרבותי.
הוא עבר משנות ה-40 לזמן ההווה, מעולם שבו אנשים בטחו באחרים והאיומים לא היו כה גדולים.
כעת, קשה לדעת מי צודק ומי לא.
פעולות שאתה נוקט על מנת להגן על אנשים מאיומים יכולים להפר זכויות אזרחיות ואת הזכות לפרטיות.
קשה לסטיב להכיר בעובדה זו".
מרגלת מאומנת היטב שעובדת עם סוכנות S.H.I.E.L.D ומצוותת לרוג'רס.
התסריטאי כריסטופר מרקוס ציין כי "האלמנה השחורה מהווה ניגוד גמור לקפטן אמריקה, ומתאר אותה כמודרנית, לא ממש נערצת וישירה מאוד, בעוד סטיב הוא איש פשוט משנות ה-40. הוא אינו נופת צופים אך הוא שמרני וצו המצפון שלו ממוקד, בעוד הצו המצפוני שלה נע ונד".
כאשר ג'והנסון נשאלה על מערכת היחסים שלה עם סטיב, היא ציינה כי שיתוף הפעולה ביניהם הופך לידידות קרובה מאוד עם הזמן.
יש ביניהם נקודות דמיון בלתי צפויות - שניהם עומדים על המשמר, לשניהם יש בעיות אמון, ושניהם עבדו למען מדינתם למשך כל שנות הקריירה שלהם.
דרך הידידות הזאת שנרקמת ביניהם, שניהם מתחילים לפקפק בשאלה מה הם רוצים מעצמם".
סבסטיאן סטן - ג'יימס "באקי" ברנס/חייל החורף
חברו הטוב ביותר של סטיב רוג'רס, שהופך למתנקש שטוף מוח.
פייגי מציין שתפקידו של באקי בסרט יהיה קרוב מאוד לתיאורו בסיפור הקומיקס מאת אד ברובייקר.
לגבי הדמות, פייגי מציין כי היא מילאה אחר פקודות למשך 70 שנה באופן מתודי וכמעט רובוטי.
כדי להתכונן לתפקיד, סטן עבר חמישה חודשי אימונים פיזיים וערך מחקר היסטורי על המלחמה הקרה, הק.ג.ב.
ושטיפת מוח, וכן צפה בסרטי מרגלים מסוגים שונים ובסרטים דוקומנטריים על אותה תקופה.
בסרט הוא נראה חיוור, ללא חשיבה משלו, וצייתן לחלוטין לפירס.
צייתנותו מתבטאת, בין השאר, בעובדה שהוא הורג אך ורק את מי שנתנו לו פקודה להורגו.
אחרי שרוג'רס מנסה שוב ושוב לעורר את זכרונו, באקי מתחיל לחזור לעצמו בעצמו בסוף.
אנתוני מאקי - סם וילסון/פלקון
סוכן S.H.I.E.L.D שמסוגל לעוף בעזרת זוג כנפיים מכניות.
מאקי מציין, כי וילסון הוא "בחור חכם שעבר אימונים צבאיים והופך למנהיג טקטי.
הוא גיבור-העל האפרו-אמריקני הראשון, מה שהופך את כל הדברים שעשיתי למשהו שמשתלם...
על יחסיו של רוג'רס עם מאקי, כריס אוונס מציין כי "וילסון נהג לשרת וכעת הוא עובד במחלקה לענייני חיילים משוחררים של ארצות הברית ומייעץ לבחורים שחוזרים הבייתה עם הפרעת דחק פוסט-טראומטית.
הם מתחברים יחד ברמה הזאת.
אני חושב ששניהם לוחמים פצועים שלא אוהבים לדמם על אחרים.
לקפטן אין מישהו שעליו הוא יוכל לדמם.
אני חושב שמאקי יודע איך לטפל עם אנשים כאלה.
לפעמים כשהמצב קשה, לסמוך על איש זר זו הדרך הנכונה".
אמילי ואן קאמפ - שרון קרטר/סוכנת 13
סוכנת S.H.I.E.L.D שנשכרה לשמור על רוג'רס ללא ידיעתו.
ואן קאמפ אומרת שהדמות שלה מקבלת תפנית מעניינת ככל שהעלילה מתפתחת, וכי הסרט הוא רק ההתחלה עבור הדמות.
לגבי הליהוק, ג'ו רוסו ציין כי "רצינו מישהי שהקפטן יגלה בה התעניינות מיידית.
היא חייבת להיות אישיות דעתנית, וחשנו שביצועיה של אמילי ב"נקמה" היו אמצעי מבחן מעולה למה שהדמות הזאת יכולה להיות.
היא אמינה מאוד מבחינה פיזית, יש לה נוכחות מסך מרשימה, והיא אפילו נראית כמו הדמות מחוברות הקומיקס".
רוברט רדפורד - אלכסנדר גודווין פירס
מנהל בכיר בסוכנות S.H.I.E.L.D וחבר במועצת הביטחון העולמית.
חבר ותיק של ניק פיורי.
רדפורד לוהק לתפקיד כמחווה לתפקידיו הקולנועיים במותחנים משנות ה-70 של המאה ה-20 כ"שלושת ימי הקונדור".
לגבי הדבר אשר משך אותו לסרט, רדפורט ציין כי "רציתי להתנסות בדרך חדשה זו של עשיית קולנוע שמשתלטת עליך ברגע שיש לך דמויות קריקטוריסטיות למדי שמואנשות באמצעות טכנולוגיה מתקדמת.
בראיון שנערך עם רדפורד במרץ 2013, הוא חשף כי למעשה הוא מגלם נבל, והועלו השערות שהוא יגלם את דמותו של אלקסנדר לוקין, גנרל סובייטי שירש ממורו הרוחני מגוון פרויקטים צבאיים וביניהם את פרויקט "חייל החורף".
המנהל בפועל של סוכנות S.H.I.E.L.D.
לגבי קוד האתיקה המפוקפק של פיורי, ג'קסון מציין ש"כמעט כל מה שיוצא מפיו של ניק פיורי הוא שקר במידה מסוימת.
הוא חייב לשאול האם הוא משקר גם לעצמו?
הוא יודע טוב מאוד מה קורה אך הפרנויה שלו מונעת ממנו מלהאמין בזה".
הוא מוסיף ואומר ש"מכירים אותו כאיש משרד, את עיסוקו השגרתי בענייני S.H.I.E.L.D ובפוליטיקה פנימית.
נהדר לראות אותו מדבר עם קפטן אמריקה כחייל אל חייל ומסביר לו כיצד העולם השתנה בזמן שהוא הוקפא בקרח.
כמה מהאנשים שנהגו לשמש כאויבים הם כעת בני ברית, ועולה השאלה שלו איך לסמוך על האנשים האלה ואיך אתה סומך על אלה שלא סמכת עליהם שלא סומכים עליך?
הוא חייב להסביר לו שהשחור/לבן של אנשים טובים ורעים הפך לשטח אפור".
סוכנת S.H.I.E.L.D שעובדת בצמוד לניק פיורי.
פרנק גרילו - ברוק רומלאו
סוכן הידרה בכיר במסווה של סוכן S.H.I.E.L.D.
על התפקיד, גרילו ציין שמדובר ב"זהו סיפור המקור.
פוגשים בדמויות שהולכים להיות בסביבה לזמן מה".
סטן לי מופיע בקצרה כשומר אבטחה במוזיאון הסמית'סוניאן.
הבמאי ג'ו רוסו מופיע כדוקטור במסתור הסודי של פיורי, בעוד הכותב אד ברובייקר מופיע כמדען העובד בפרויקט "חייל החורף".
תומאס קרצ'מן, אהרון טיילור-ג'ונסון ואליזבת אולסן מופיעים בקצרה בסצנה שאחרי הכתוביות כברון וולפגנג פון סטרוקר, קוויקסילבר ומכשפת השני, כהכנה לסרט הנוקמים: עידן אולטרון.
"שכרנו את הבמאים שלנו לסרט משום שהם אהבו את ההסבר שלנו שממש רצינו לעשות מותחן פוליטי משנות ה-70 במסווה של סרט גיבורי-על.
בדיוק כמו הסרט הראשון, שבו השגנו את ג'ו ג'ונסטון בגלל שאמרנו שאנו מעוניינים לעשות סרט תקופתי ממלחמת העולם השנייה במסווה של סרט גיבורי-על.
אני אוהב שאנחנו עושים המשך לסרט שהוא שונה לגמרי מהז'אנר של הסרט הראשון.
ובקומיקס זה מתרחש כל הזמן" - המפיק קווין פייגי
ההפקה יצאה לדרך באפריל 2011 כאשר התסריטאים כריסטופר מרקוס וסטיבן מק'פילי החלו בכתיבת התסריט לסרט ההמשך.
ביוני 2011, מק'פילי אישר כי עלילת הסרט תתרחש בעולם המודרני אם כי יהיו פלאשבקים לתקופת מלחמת העולם השנייה.
לדבריו, חודשי הכתיבה הראשונים היו תהליך מתמשך עם אולפני מארוול, אולם אחרי בנייתו של סיפור המסגרת לקראת סוף השנה, העלילה לא השתנתה בהרבה.
ניל מקדונו, השחקן ששיחק את דאם דאם דוגן בסרט "קפטן אמריקה" אישר כי הסרט ייצא לאקרנים לאחר צאתו לאקרנים של "תור: העולם האפל".
ביוני 2012 נבחרו האחים אנתוני וג'וזף רוסו (מפיקי הסדרה קומיוניטי) למלאכת הבימוי, מבין הבמאים ג'ורג' נולפי (נגד כל הסיכויים) ופ.
אולפני וולט דיסני הצהירו כי בכוונתם להוציא את הסרט לאקרנים ב-4 באפריל 2014. האולפנים אישרו כי אירועי הסרט מתרחשים לאחר אירועי "הנוקמים" וכי סטיב רוג'רס ישתף פעולה עם ניק פיורי וסוכנות ה-S.H.I.E.L.D במאבק מול אויב משותף.
ביולי 2012 הוכרז בכנס קומיק-קון שנערך בסן דייגו, כי הסרט ייקרא "קפטן אמריקה: חייל החורף", וזמן קצר לאחר מכן לוהק אנתוני מאקי לתפקיד פלקון, בעוד סבסטיאן סטן אישר כי ישוב לגלם את ג'יימס ברנס בסרט.
בספטמבר אותה שנה כריס אוונס הודיע כי הצילומים יחלו במרץ 2013, וכי סיפור הסתגלותו של רוג'רס לחיים המודרניים הוכלל במקור כסיפור המסגרת לסרט "הנוקמים", אך הוא יתאים יותר לסרט ההמשך.
באוקטובר של אותה שנה, הועלו מספר שמות של שחקניות לתפקיד אהובתו הנוכחית של סטיב רוג'רס, ביניהן אמיליה קלארק, טרסה פאלמר, אליסון ברי וג'סיקה בראון פינדלי.
כמו כן נחשף כי סקרלט ג'והנסון תשוב לגלם את דמותה של האלמנה השחורה.
בסוף אוקטובר נודע כי פרנק גרילו נבחר לתפקיד קרוסבונז וכי קובי סמולדרס תשוב לגלם את דמותה של סוכנת S.H.I.E.L.D מריה היל.
בין ינואר למרץ 2013, שחקנים נוספים לוהקו לסרט ההמשך.
השחקנית היילי אטוול, ששיחקה בסרט הקודם את פגי קרטר, ציינה כי היא לא תשוב לגלם את דמותה בסרט ההמשך, אולם סטנלי טוצ'י - שגילם את ד"ר אברהם ארסקין בסרט הקודם - חשף בהמשך כי היא תופיע בסצנת פלאשבק.
טובי ג'ונס נשכר לשוב ולגלם את דמותו של המדען ארנים זולא, וכך גם מקסימיליאנו הרננדז, אשר גילם את תפקיד הסוכן ג'ספר סיטוול ב"תור" ו"הנוקמים".
השחקנית אמילי ואן קאמפ נבחרה לתפקיד הנשי הראשי, בעוד נודע כי רוברט רדפורד יצטרף לצוות השחקנים כחבר בכיר בסוכנות S.H.I.E.L.D.
לבסוף, לוחם ה-UFC ג'ורג'ס סנט פייר נבחר לגלם את דמותו של באטרוק המזנק.
הצילומים החלו ב-1 באפריל 2013 באולפני מנהטן ביץ' בלוס אנג'לס.
במאי 2013 דומיניק קופר אישר כי ישוב לגלם את הווארד סטארק.
ב-14 במאי ההפקה עברה לוושינגטון הבירה באתרי צילום כהמול, גשר רוזוולט, מלון ווילארד אינטרקונטיננטל.
ביום למחרת, השחקן גארי שנדלינג נצפה על סט הצילומים, כשהוא שב לגלם את דמותו של סנאטור סטרן מהסרט איירון מן 2. ב-17 במאי, הצילומים הועתקו לקליבלנד, אוהיו, שבין האתרים נמנים הפדרל ריזרב של קליבלנד, הספרייה העירונית, אוניברסיטת קליבלנד, קליבלנד ארקייד, מגדל העיר ומוזיאון קליבלנד לאמנות.
הצילומים בקליבלנד הושלמו ב-27 ביוני 2013.
לדבריו של אנתוני מאקי, האחים רוסו הסתמכו על שימוש מינימלי באנימציית תלת־ממד.
"מה שהאחים רוסו עשו שעבד כל כך טוב היה שהם רצו להישאר עם הלייב אקשן, שזו אמנות גוססת.
אם הם יכולים לבנות את זה, הם בנו את זה.
אם אנחנו יכולים לעשות את זה, אנחנו עשינו את זה.
הם רצו לעשות כמה שפחות תלת־ממד.
זו הסיבה שהסרט נראה כל כך טוב".
למרות זאת, חמישה אולפנים לאפקטים מיוחדים היו מעורבים ביצירת האפקטים, ביניהם אינדסטריאל לייט אנד מג'יק וסקאנליין וי.אפ.
בדצמבר 2013 נקבעו צילומים נוספים, שנמשכו כחודשיים.
ג'וס וידון, במאי "הנוקמים" ו"הנוקמים: עידן אולטרון", ביים אחת מהסצנות לאחר כתוביות הסיום בה מראים לראשונה את קוויקסילבר ומכשפת השני.